ddrg/super_eurlex huggingface dataset:
BEGRUNDELSE

1.Forslagets genstand

Dette forslag vedrører en afgørelse om fastlæggelse af den holdning, der skal indtages på Unionens vegne i Det Blandede Udvalg for Geografiske Betegnelser, der er nedsat i medfør af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser i forbindelse med den planlagte vedtagelse af forretningsordenen for Det Blandede Udvalg.

2.Baggrund for forslaget

2.1.Aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser

Aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser ("aftalen") har til formål at opnå det højest mulige beskyttelsesniveau for de geografiske betegnelser, der er omfattet af aftalen, og at tilvejebringe instrumenter til at bekæmpe vildledende praksis og uretmæssig anvendelse af geografiske betegnelser. Aftalen trådte i kraft den 1. marts 2021.

2.2.Det Blandede Udvalg for Geografiske Betegnelser

Det Blandede Udvalg for Geografiske Betegnelser er nedsat ved aftalens artikel 10. Det skal overvåge gennemførelsen af beskyttelse af geografiske betegnelser med oprindelse i EU og Folkerepublikken Kina og fungere som et middel til at udbygge samarbejdet og dialogen om geografiske betegnelser.

Det Blandede Udvalg for Geografiske Betegnelser er sammensat af repræsentanter for Den Europæiske Union og Folkerepublikken Kina. Det mødes mindst én gang om året, eller når parterne er enige herom, skiftevis i Den Europæiske Union og i Folkerepublikken Kina, på tidspunkter og steder og under forhold (herunder i form af videokonference), som parterne gensidigt aftaler, dog senest 90 dage efter begæringen. Det Blandede Udvalg for Geografiske Betegnelser træffer afgørelser med konsensus og fastsætter sin egen forretningsorden.

Det Blandede Udvalg for Geografiske Betegnelser er ansvarlig for at ændre bilag I for så vidt angår henvisningerne til parternes gældende ret, ændre denne aftales øvrige bilag og at udveksle oplysninger om udviklingen i lovgivning og politik for så vidt angår geografiske betegnelser og andre spørgsmål af fælles interesse vedrørende geografiske betegnelser og at udveksle oplysninger om geografiske betegnelser med henblik på at overveje, om de skal beskyttes i henhold til denne aftale.

2.3.Den påtænkte retsakt fra Det Blandede Udvalg for Geografiske Betegnelser

Det Blandede Udvalg for Geografiske Betegnelser skal vedtage en afgørelse om sin egen forretningsorden.

Formålet med den påtænkte retsakt er i overensstemmelse med aftalens artikel 10.2 at fastsætte forretningsordenen for, hvordan Det Blandede Udvalg for Geografiske Betegnelser skal fungere.

3.Den holdning, der skal indtages på Unionens vegne

Den holdning, der skal indtages på Unionens vegne, bør gøre det muligt at vedtage forretningsordenen for Det Blandede Udvalg for Geografiske Betegnelser.

4.Retsgrundlag
BEGRUNDELSE

•Forslagets begrundelse og formål

Den 1. oktober 2015 vedtog Rådet afgørelse (EU) 2015/2169 om indgåelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side.

Protokollen om kulturelt samarbejde, der er knyttet som bilag til frihandelsaftalen mellem Den Europæiske Union og dens medlemsstater på den ene side og Republikken Korea på den anden side ("protokollen"), fastsætter i artikel 1 rammerne for parternes samarbejde om at lette udvekslingen af kulturelle aktiviteter, varer og tjenesteydelser, herunder i den audiovisuelle sektor.

Protokollen indeholder bestemmelser om ret til i forbindelse med audiovisuelle samproduktioner at drage fordel af de respektive ordninger.

I henhold til protokollens artikel 5, stk. 8, litra b), fornyes retten efter den oprindelige periode på tre år for yderligere følgende perioder af samme varighed, medmindre en part bringer retten til ophør ved skriftlig meddelelse mindst tre måneder før udløbet af den oprindelige eller følgende perioder.

I henhold til den gældende udgave af artikel 3, stk. 1, i afgørelse (EU) 2015/2169 underretter Kommissionen Republikken Korea om Unionens hensigt om ikke at forlænge rettighedsperioden for audiovisuel samproduktion, jf. protokollens artikel 5, efter proceduren i protokollens artikel 5, stk. 8, litra b), medmindre Rådet efter forslag fra Kommissionen fire måneder før udløbet af den periode, for hvilken en sådan rettighedsperiode gælder, enstemmigt indvilliger i at videreføre denne.

Ved dom af 1. marts 2022 i sagen Kommissionen mod Rådet afgjorde Domstolen, at proceduren i artikel 3, stk. 1, i Rådets afgørelse (EU) 2015/2169 ikke er i overensstemmelse med artikel 218 i TEUF, for så vidt som den kræver, at Rådet træffer afgørelse med enstemmighed. Den gældende afstemningsregel for vedtagelse af afgørelser såsom dem, der er fastsat i artikel 3, stk. 1, i Rådets afgørelse (EU) 2015/2169, skal være den, der er fastsat i artikel 218, stk. 8, første afsnit, i TEUF, dvs. afstemning med kvalificeret flertal i Rådet.

Det er derfor nødvendigt at ophæve kravet om, at Rådet træffer afgørelse med enstemmighed, når det skal træffe afgørelse om videreførelse af rettighedsperioden.

2.RETSGRUNDLAG

•Retsgrundlag

Forslaget ændrer Rådets afgørelse (EU) 2015/2169 og bør derfor vedtages med samme retsgrundlag, nemlig artikel 91, artikel 100, stk. 2, artikel 167, stk. 3, og artikel 207 sammenholdt med artikel 218, stk. 6, litra a), nr. v), i traktaten om Den Europæiske Unions funktionsmåde (TEUF), idet Rådet træffer afgørelse med kvalificeret flertal efter Parlamentets godkendelse.

•Valg af retsakt

Forslaget ændrer Rådets afgørelse (EU) 2015/2169.

2022/0257 (NLE)

Forslag til

RÅDETS AFGØRELSE
om ændring af Rådets forordning (EU) 2020/1706 om åbning og forvaltning af autonome EU-toldkontingenter for visse fiskevarer for perioden 2021–2023

BEGRUNDELSE

1.BAGGRUND FOR FORSLAGET

•Forslagets begrundelse og formål

Rådets forordning (EU) 2020/1706 om åbning og forvaltning af autonome EU-toldkontingenter for visse fiskevarer for perioden 2021-2023 blev vedtaget den 13. november 2020.

Formålet med forordningen er at sikre konkurrenceevnen for Unionens forarbejdningsindustri og undgå at skade Unionens produktion af fiskevarer ved at sikre tilstrækkelige forsyninger af fiskevarer til industrien. Med henblik herpå begrænser eller suspenderer forordningen importtolden for en række fiskevarer inden for toldkontingenter af passende størrelse. Forordningen definerer også, hvilke former for forarbejdning og behandling ("kvalificerende behandlinger") der giver adgang til toldkontingenterne, og hvilke der ikke gør.

Den 19. juli 2021 blev forordning 2020/1706 ændret ved tilføjelse af nye autonome kontingenter som følge af udløbet af bilaterale protokoller med Kongeriget Norge og Island om kvoter for visse fisk og fiskevarer. Disse nye autonome kontingenter udløber den 31. oktober 2022. Da forhandlingerne om nye bilaterale protokoller ikke vil blive afsluttet før denne dato, forventes det, at det kan føre til mangel på toldfrie fiskerimaterialer til forarbejdning i Unionen. Det er derfor nødvendigt at forlænge gyldigheden af kontingenterne indtil udløbet af anvendelsen af forordning 2020/1706.

•Sammenhæng med de gældende regler på samme område

Dette initiativ er i tråd med og forfølger den politik, som EU gennem de seneste 20 år har ført for at sikre en tilstrækkelig forsyning af fiskevarer til forarbejdningsindustrien.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Artikel 31 i TEUF.

•Nærhedsprincippet (for områder, der ikke er omfattet af enekompetence)

Toldsatserne i den fælles toldtarif hører under Unionens enekompetence. Nærhedsprincippet finder derfor ikke anvendelse på disse bestemmelser.

•Proportionalitetsprincippet

Valget af politik står i forhold til målet, eftersom der for hvert produkt kun tillades en begrænset mængde under hensyntagen til udnyttelsesgraden, nødvendigheden af at sikre lige konkurrencevilkår for EU's producenter og producenter fra tredjelande, merværdien og andre eksisterende handelspræferencer.

•Valg af retsakt

Ikke relevant.

3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
Efter Portugals opfattelse forekommer det derfor ikke rimeligt eller hensigtsmæssigt at ændre målene for iblanding af biobrændstoffer, navnlig for diesel. Desuden er vægten af biobrændstof i brændstoffers PVP (benzin og diesel) mindre end 4 %.

Med hensyn til den fjerde priskomponent i ovenstående tabel (bruttofortjeneste) har den portugisiske regering og den nationale energitilsynsmyndighed ud over andre politiske foranstaltninger allerede indført regelmæssig overvågning og offentliggørelse af pristendenser, navnlig med henblik på en nedsættelse af punktafgifterne, for at kontrollere, om brændstofsælgerne sender hele nedsættelsen videre til de endelige forbrugere. Fra den 1. juni 2022 og fremefter har de også indført en mekanisme til begrænsning af avancer efter forslag fra tilsynsmyndigheden, når disse avancer overstiger effektive niveauer eller historiske avancer.

Endelig sænker regeringen i øjeblikket punktafgifterne på en fleksibel måde baseret på markedsadfærd og brændstofpriser. Dette kan resultere i lavere afgiftssatser end de minimumssatser, der er fastsat på EU-plan. Denne mekanisme i form af "yoyo-satser" har grundlæggende til formål at modvirke udsving i forbrugerpriserne.

Hertil kommer, at bruttoavancerne, navnlig på gasolie, ikke er tilstrækkelige i betragtning af direktivets minimumsafgiftssatser.

I lyset af ovenstående mener de portugisiske myndigheder, at den ordning, der er fastsat i direktivets artikel 19, på grund af de nuværende socioøkonomiske forhold skal tages i anvendelse for at tillade afgiftslempelser til et niveau, der ligger under de minimumssatser, der er fastsat i direktivet.

Hvis f.eks. (baseret på den hidtidige prisudvikling) priserne (før afgifter) stiger med 35 % for gasolie og med 50 % for blyfri benzin, vil Portugal ved anvendelse af ovennævnte fleksible sats være nødt til at nedsætte afgiftssatsen til 278 EUR/1 000 liter for gasolie og 357 EUR/1 000 liter for blyfri benzin. Dette vil ligge under de minimumssatser, der er fastsat i direktivet.

I betragtning af den nuværende usikkerhed og markedsvariablerne er de portugisiske myndigheder ikke i stand til at anslå priserne for de kommende 6 måneder. På grundlag af de tidligere nævnte antagelser om prisstigninger vil afgiftssatsen for gasolie blive reduceret til 270 EUR/1 000 liter og for blyfri benzin til 350 EUR/1 000 liter. Begge satser ville ligge under de minimumssatser på henholdsvis 330 EUR/1 000 liter og 359 EUR/1 000 liter, der er fastsat i direktivets artikel 7 og tabel A i bilag I til direktivet.

Nedenstående tabel viser de portugisiske myndigheders skøn.

Endelig vil energiprodukter, som fremhævet af de portugisiske myndigheder, ikke blive beskattet forskelligt på grundlag af leverandørens hovedsæde eller nationalitet eller forbrugerens nationalitet, og enhver forbruger kan få adgang til denne type produkter.

Indvirkningen på budgettet kan ikke kvantificeres på nuværende tidspunkt, da den vil afhænge af brændstofpriserne.
BEGRUNDELSE

1.BAGGRUND FOR FORSLAGET

•Forslagets begrundelse og formål

Nærværende forslag om ophævelse af Rådets direktiv 89/629/EØF fremsættes i forbindelse med Kommissionens program for målrettet og effektiv regulering (Refitprogrammet) og tilsagn om bedre lovgivning. Formålet er at sikre en retlig ramme, der er formålstjenlig og af høj kvalitet, som anført i den interinstitutionelle aftale mellem Europa-Parlamentet, Rådet for Den Europæiske Union og Europa-Kommissionen om bedre lovgivning. Kommissionen har til dette formål fastslået, at den nævnte retsakt er forældet, og den foreslås derfor ophævet. Kommissionen meddelte, at den havde til hensigt at ophæve Rådets direktiv 89/629/EØF, i sit arbejdsprogram for 2017.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Rådets direktiv 89/629/EØF, som havde artikel 100, stk. 2, i traktaten om Den Europæiske Unions funktionsmåde (tidligere artikel 80, stk. 2, i EF-traktaten og tidligere artikel 84, stk. 2, i EØF-traktaten) som retsgrundlag, tillod visse flyvemaskiner, der ikke opfylder relevante støjemissionsnormer, at fortsætte deres operationer, hvis de allerede forinden stod opført i en medlemsstats nationale register. Nyregistrering af sådanne flyvemaskiner var ikke længere tilladt efter direktivets ikrafttræden.

Ved direktiv 2006/93/EF blev der iværksat en fuldstændig udfasning af alle støjende flyvemaskiner, herunder de af Rådets direktiv 89/629/EØF omfattede, uanset om de allerede var registreret. Det har medført, at flyvemaskiner, der ikke opfylder de relevante støjemissionsnormer, ikke længere har lov at flyve i EU's luftrum og skulle slettes fra medlemsstaternes nationale registre.

Rådets direktiv 89/629/EØF er blevet forældet og bør ophæves som følge af den ændrede tilgang fra nyregistreringsforbuddet i 1989 til udfasningen i 2006 og det faktum, at flyvemaskiner, der ikke opfylder de relevante støjemissionsnormer, er udgået af de nationale registre og ikke længere må flyve i EU's luftrum.

2022/0282 (COD)

Forslag til

EUROPA-PARLAMENTETS OG RÅDETS AFGØRELSE

om ophævelse af Rådets direktiv 89/629/EØF

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg,

under henvisning til udtalelse fra Regionsudvalget,
BEGRUNDELSE

1.BAGGRUND FOR FORSLAGET

•Forslagets begrundelse og formål

•Sammenhæng med de gældende regler på samme område

Det vigtigste formål med den nye protokol er at skabe et tidssvarende grundlag, der tages hensyn til prioriteterne i reformen af den fælles fiskeripolitik og dennes eksterne dimension. Dette vil bidrage til at fortsætte og styrke det strategiske partnerskab mellem Den Europæiske Union og Mauritius. Den nye protokol vil gøre det muligt for dem at arbejde tættere sammen om at fremme en bæredygtig fiskeripolitik i overensstemmelse med målet om at bevare havets biologiske ressourcer, der er anerkendt ved EU-retten, ansvarlig udnyttelse af fiskeressourcerne i Mauritius' farvande og Mauritius' bestræbelser på at udvikle en bæredygtig havøkonomi, hvilket er i begge parters interesse. Dette samarbejde vil også være med til at fremme anstændige arbejdsvilkår i fiskerisektoren.

Denne nye protokol vil skabe fiskerimuligheder for EU-fartøjer i Mauritius' farvande. Dette er baseret på den bedste tilgængelige videnskabelige rådgivning og henstillingerne fra den regionale fiskeriorganisation, der forvalter stærkt vandrende fiskebestande, Kommissionen for Tunfisk i Det Indiske Ocean (IOTC) og, hvor det er relevant, inden for grænserne af det disponible overskud. Kommissionen har bl.a. baseret sin forhandlingsposition på resultaterne af en evaluering af den foregående protokol (2017-2021) og en undersøgelse af mulighederne for at indgå en ny protokol. Begge blev foretaget af eksterne eksperter.

I protokollen er der fastsat følgende fiskerimuligheder:

— 40 notfartøjer

— 45 langlinefartøjer med flydeline.
BEGRUNDELSE

1.BAGGRUND FOR HENSTILLINGEN

•Henstillingens begrundelse og formål

I henhold til Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 kan økologiske produkter fra tredjelande, der er blevet anerkendt i henhold til en handelsaftale som havende et produktionssystem, der opfylder de samme mål og principper som Unionens, i og med at disse tredjelande anvender regler, der sikrer samme grad af sikkerhed for overensstemmelse som Unionens regler, gives adgang til EU-markedet.

I henhold til forordning (EU) 2018/848 udløber den anerkendelse af tredjelande med hensyn til ækvivalens, der er indrømmet i henhold til artikel 33, stk. 2, i forordning (EF) nr. 834/2007, den 31. december 2026. Anerkendelsen af Argentina, Australien, Canada, Costa Rica, Indien, Israel, Japan, New Zealand, Sydkorea, Tunesien og USA udløber derfor på ovennævnte dato. For at sikre kontinuiteten i handelsstrømmene for økologiske produkter med disse partnere efter 2026 bemyndigede Rådet Kommissionen til at indlede de nødvendige forhandlinger med henblik på at sikre nye ækvivalensanerkendelser i form af handelsaftaler med disse lande. Denne bemyndigelse til at forhandle blev formuleret i Rådets afgørelse (EU) 2021/1345 af 28. juni 2021.

Formålet med denne henstilling er at medtage Colombia og Mexico i anvendelsesområdet for Rådets afgørelse (EU) 2021/1345.

Kommissionen indledte officielt forhandlinger i 2016. Forhandlingerne var baseret på Rådets afgørelse af 16. juni 2014, hvori der blev henvist til en gyldighedsperiode på tre år.

Forhandlingerne med Colombia og Mexico kunne ikke afsluttes inden for perioden på tre år. Det er derfor blevet foreslået at anmode om en fornyet bemyndigelse ved at udvide anvendelsesområdet for Rådets afgørelse (EU) 2021/1345. Dette vil også gøre det muligt at fastslå den mulige ækvivalens mellem den lovgivning om økologisk produktion, der finder anvendelse i Colombia og Mexico, gennem en ny EU-retsakt om økologisk produktion, nemlig forordning (EU) 2018/848 og delegerede retsakter og gennemførelsesretsakter baseret på nævnte forordning. I lyset af ovenstående foreslås det i henstillingen, at Rådets afgørelse (EU) 2021/1345 kun ændres i det omfang, det er nødvendigt, og at der ikke foretages nogen ændringer i forhandlingsdirektiverne.

På denne baggrund er henstillingen blevet accepteret af SecGen som ikke-politisk følsom/vigtig.
2.Denne afgørelse træder i kraft den [date to be agreed].

2.Ovennævnte udvalg benævnes "Handelsudvalget" i udvalgets dokumenter, herunder afgørelser og henstillinger.

REGEL 2

Sammensætning og formandskab

1.I henhold til aftalens artikel 16.1 skal Handelsudvalget bestå af repræsentanter for Den Europæiske Union og Republikken Singapore og ledes i fællesskab af det medlem af Europa-Kommissionen, der har ansvaret for handel, og Singapores handels- og industriminister, eller af deres respektive stedfortrædere.

2.Parterne giver hinanden meddelelse om navn, stilling og kontaktoplysninger for den stedfortrædende embedsmand, der er ansvarlig for formandskabet for Handelsudvalget for den pågældende part. Denne stedfortrædende embedsmand anses for at have bemyndigelse til at repræsentere parten indtil den dato, hvor parten meddeler den anden part, at den har udpeget en ny formand.

REGEL 3

Sekretariat

1.Embedsmænd fra de tjenestegrene, der er ansvarlige for handel for hver part, fungerer som sekretariat for Handelsudvalget.

2.Parterne giver hinanden meddelelse om navn, stilling og kontaktoplysninger for den embedsmand, der skal være medlem af Handelsudvalgets sekretariat for den pågældende part. Denne embedsmand anses for fortsat af være medlem af sekretariatet for denne part, indtil den dato, hvor parten meddeler den anden part, at den har udpeget et nyt medlem.

REGEL 4

Møder

1.I henhold til aftalens artikel 16.1 træder Handelsudvalget sammen hvert andet år eller så hurtigt som muligt på anmodning af en af parterne.

2.Møderne afholdes på den dato og det tidspunkt, der er aftalt, og skiftevis i henholdsvis Bruxelles og Singapore, medmindre formændene bestemmer noget andet.

3.Møderne indkaldes af formanden for den part, der er vært for mødet.

4.Et møde kan afholdes ved personligt fremmøde eller via videokonference eller på enhver anden måde.

REGEL 5

Delegation af beføjelser

Før hvert møde underretter hver parts medlem af Handelsudvalgets sekretariat den anden part om deres respektive delegationers planlagte sammensætning. Listerne skal indeholde navn og stilling for hvert medlem af delegationen.

REGEL 6

Dagsorden for møderne
BEGRUNDELSE

1.BAGGRUND FOR FORSLAGET

•Forslagets begrundelse og formål

Europa-Parlamentets og Rådets forordning (EU) nr. 1380/2013 om den fælles fiskeripolitik (herefter "grundforordningen for den fælles fiskeripolitik") har til formål at sikre, at levende akvatiske ressourcer udnyttes på en økonomisk, miljømæssigt og socialt bæredygtig måde. Et vigtigt redskab til at sikre opfyldelsen af dette mål er den årlige fastsættelse af fiskerimuligheder. Forordninger om fiskerimuligheder skal begrænse udnyttelsen af bestandene i et omfang, som er i overensstemmelse med de overordnede mål for den fælles fiskeripolitik.

Formålet med dette forslag er at fastsætte fiskerimuligheder for visse bestande og grupper af bestande i Middelhavet og Sortehavet.

I overensstemmelse med den flerårige plan for demersale bestande i det vestlige Middelhav foreslås der i dette forslag at fastsætte fiskerimuligheder for de berørte medlemsstater (Spanien, Frankrig og Italien) med henblik på den maksimale tilladte fiskeriindsats og fangstbegrænsninger for rejer.

Ifølge forslaget skal der fastsættes fiskerimuligheder i medfør af aftaler, der er indgået inden for rammerne af Den Almindelige Kommission for Fiskeri i Middelhavet (GFCM), som er en regional fiskeriforvaltningsorganisation med ansvar for bevarelse og forvaltning af havets levende ressourcer i Middelhavet og Sortehavet. Den Europæiske Union er medlem af GFCM sammen med Bulgarien, Kroatien, Cypern, Frankrig, Grækenland, Italien, Malta, Rumænien, Slovenien og Spanien. Foranstaltninger vedtaget inden for rammerne af GFCM er bindende for dens medlemmer.

Forslaget omfatter desuden en autonom kvote for kaspisk sild med henblik på ikke at øge det nuværende niveau for fiskeridødelighed. Det foreslås også at gennemføre den samlede tilladte fangstmængde (TAC) og kvoter for pighvar som fastsat af GFCM i EU-lovgivningen.

Forslagets endelige målsætning er at opnå og opretholde et niveau for bestandene, som kan give det maksimale bæredygtige udbytte (MSY). Den flerårige plan for demersale bestande i det vestlige Middelhav har til formål at sikre, at der opnås en fiskeridødelighed på MSY-niveau på et gradvist stigende grundlag inden udgangen af 2020, hvis det er muligt, og senest den 1. januar 2025.